કૉંગ્રેસપ્રમુખ રાહુલ ગાંધીએ આજે એવો આરોપ મૂક્યો હતો કે સીબીઆઈએ શરાબના માંધાતા વિજય માલ્યાને ભાગવામાં કહેવાતી મદદ કરી હતી અને પીએમ મોદીની મંજૂરીથી માલ્યા માટેની `લૂક આઉટ' નોટિસ બદલવામાં આવી હતી. સીબીઆઈએ `ડીટેન' નોટિસને `ઇન્ફોર્મ' નોટિસમાં બદલીને માલ્યાને ભગાડવામાં મદદ કરી હતી. સીબીઆઈ સીધી વડા પ્રધાનને રિપોર્ટ આપતી હોય છે. આટલા મોટા કેસમાં વડા પ્રધાનની મંજૂરી વિના સીબીઆઈ લૂક આઉટ નોટિસને બદલે એ માની શકાય તેમ નથી એવો આરોપ રાહુલ ગાંધીએ ટ્વીટ કરતાં કર્યો હતો.